钦定古今图书集成/理学汇编/文学典/第236卷 > 《吴兢乐府古题要解》 > 《殿前生桂树》
## 钦定古今图书集成/理学汇编/文学典/第236卷 > 《吴兢乐府古题要解》 > 《殿前生桂树》

右乐府鞞舞歌。按《鞞舞歌》，汉代燕享用之，不详所起。
其歌又有《关东有贤女》《章和二年中乐久长》《四方皇》
共五篇，其词皆亡。近史云：“鞞舞本汉巴渝舞，高祖自
蜀汉伐楚，其人勇而善斗，好为歌舞。帝观之，曰‘武王
伐纣之歌’”，使工习之，号曰《巴渝》。渝，美也。或云其地有
渝水，因以取名，未详也。